Kontak Ons | Marloth Park Vakansie Huise | Selfsorg Huise Akkommodasie Goedkoop Kruger Wildtu... Contact
Olifant Rylaan 3891
Besoekers tot datum: 192459 ‘Boer soek ŉ vrou’-egpaar deel swangerskapsnuus | Maroela Media
Hy is vasbeslote dis ŉ dogtertjie en sy is oortuig dis ŉ seuntjie – maar dáároor gaan hulle beslis nie stry kry nie, want die Boer soek ŉ vrou-egpaar Gerrie en Carna is gans te opgewonde oor die koms van hul eersteling.
Hulle het in 2014 die harte van kykers gesteel toe boer Gerrie en sy Carna halsoorkop verlief geraak het tydens die verfilming van dié werklikheidsreeks.
“En nou is ons swanger!” vertel Gerrie opgewonde. “Ons is ongelooflik dankbaar en voel so geseënd. Ek kan nie dink dat ons meer gelukkig kan wees nie en ons is baie opgewonde oor die koms van ons eerste kind. Die eerste keer wanneer jy daardie hartklop hoor, verander dit jou as mens.”
Carna is reeds 13 weke swanger. Die egpaar het die nuus al op Oujaarsaand gehoor, maar het besluit om die nuus vir ŉ rukkie stil te hou omdat “die bloedtoetse aanvanklik bietjie deurmekaar was”.
“Die dokter is huiwerig om nou al die geslag bekend te maak, omdat dit bietjie vroeg is. Ons moet wag tot so ná 16 of 18 weke. Carna is oortuig dis ŉ seuntjie en ek dink dis ŉ dogtertjie. Dit alles maak natuurlik glad nie saak nie – al wat ons weet is dat dié mense baie geliefd gaan wees.”
Wíl hulle vooraf weet wat die geslag van hul pienkvoet is? “Beslis, ja! Ons wil verseker weet. Ons sal ons opgewondenheid nie kan beteuel as ons vir nege maande moet wag nie. Ons kan onself boonop op die kleinding se aankoms voorberei,” vertel hy.
Die egpaar se baba sal na alle waarskynlikheid ŉ familienaam kry, vertel Gerrie. “En as daar een ding is wat ek en Carna nou al weet, is dat ons die kind volgens God se wil gaan grootmaak. Dat hy of sy kan wees wat God beplan het. En natuurlik moet hy of sy respek hê vir sy ouers en sy medemens; dis vir ons albei ŉ baie belangrike eienskap!”
Moet hy nie eerder se”Carna is swanger nie”?….
Dis ‘n algemene term wat gebruik deur paartjies wat hoor hul word ouers. Niks verkeerd daarmee om te sê “Ons is swanger…..” nie.
Ek verwys ook graag na die paartjie wat swanger is.
Baie geluk Boer Gerrie en Carna!!
N mens sê SY is swanger. n Man kan nie swanger wees nie. Tensy dit n lesbiese paartjie is wat albei dieselfde tyd swanger is kan verwys word na ‘ons is swanger’
Baie geluk met die swangerskap.
Die ander word vir “swanger” is “verwagtend”. So iemand “wag op ‘n baba” se geboorte. ‘n Man “wag” mos ook op sy baba se geboorte…..? Vroeër jare is daar altyd net na die vrou as swanger/verwagtend gepraat. Pappa’s het seker begin “uit” voel, hulle wag mos ook vir hul baba se geboorte, daarom seker dat daar mettertyd oor swanger/verwagtende paartjies begin gepraat word, en nie net meer na die vrou verwys word nie. :-)
Dis goeie nuus! Baie geluk julle twee!
Vra vir die jou vrou om haar hande vir jou te wys. Dogter is hand palms vir jou gewys word en seun as haar hande die teenoorgesteld wys. My bediende het dit vir my gevra 16 jaar terug nog voor ek self geerrt het ek is swanger en sy vir my gese het ek is by die lyf en ek het dit op my kollegas getoets en elkeer was ek reg met geslag.. Stetkte met die geslag bepaling
Oh hel, kan mense nie net geluk sê nie. REGTIG. Baie geluk julle met die swangerskap, mag God julle seën.